Publication: Magyar Közlöny
Issue: MK-2003-46 (Year: 2003, Number: 46)
Era: 1990-2004
Section: valamint a honvédségi közalkalmazottak egyes költségtérítéseirõl szóló 21/2002. (IV. 10.) HM rendelet szabályai
Paragraph Index: 82

7. § Az R. 14. §-ának (7) bekezdése helyébe a következõ rendelkezés lép: „(7) A 3. § a) pont 1. és 2. alpontjai szerinti igényjogosult, amennyiben családjában az egy fõre esõ nettó jövedelem nem éri el a mindenkori köztisztviselõi illetményalap 110%-át, kérelmére a kedvezményes térítési díj 30%-ának megfelelõ összegû további kedvezményre jogosult. A jogosultságot a szervezeti egységnél parancsban (határozatban) kell megállapítani. A kedvezmény megállapítására az igényjogosult a 7. számú melléklet szerinti kérelme, illetve nyilatkozata alapján, a szervezeti egység parancsnoka (vezetõje) jogosult. A nyilatkozatnak tartalmaznia kell a család jövedelmi helyzetének megítéléséhez szükséges legfontosabb adatokat, különösen az igényjogosult és a vele közös háztartásban élõ 3. § b) pont szerinti családtagjai tárgyévet megelõzõ év adóköteles jövedelmeinek együttes összegét, és az együtt élõ családtagok száma alapján számított egy fõre esõ havi nettó jövedelmét. A 8. számú melléklet szerinti kedvezményrõl szóló parancs (határozat) kivonatát a szervezeti egység az adatlappal együtt a szolgáltató szervezetnek megküldi. Ezen kedvezmény külföldi üdülés igénybevétele esetén nem állapítható meg.”

Source: https://magyarkozlony.hu/hivatalos-lapok/39671e42c949d47dba6309f5c09b452a20b26f31/dokumentumok/88ab4148bb0589e7ec5fa9d09d1bed75a0d1f26d/letoltes